# VIKTIG INFORMASJON OM BORETTSLAGET KOLLEKTIVETS GENERALFORSAMLING 2020

Hovseter 08.05.20

Pga. koronapandemien blir det ingen vanlig generalforsamling i år. Som i mange andre borettslag vil generalforsamlingen i Borettslaget Kollektivet gjennomføres digitalt.

Vår forretningsfører, Usbl, har laget en digital møteløsning. Møtet gjennomføres ved å logge seg inn på «MIN SIDE» (via [usbl.no](https://usbl.no/)), der hver andelseier kan lese innkallingen og gjøre sin avstemming i løpet av et angitt tidsrom. Det kan sammenlignes med å logge seg inn på Skatteetaten eller Altinn og levere selvangivelsen, hvor hver person er identifisert og unik.

# I Borettslaget Kollektivet vil generalforsamlingen foregå

# fra 20. til 27.mai.

## STYRET BER ALLE SOM ØNSKER Å DELTA PÅ GENERALFORSAMLINGEN

## ALLEREDE NÅ:

## Opprette «MIN SIDE» via [usbl.no](https://usbl.no/).

## Har du en bruker, ber vi deg om kontrollere at påloggingen fungerer.

For å kunne opprette en bruker på «MIN SIDE» må mobilnummer og e-postadresse være registrert hos USBL. Du vil få beskjed hvis denne informasjonen mangler når du prøver å registrere deg. Ta kontakt med styret via [Lettstyrt](https://kollektivet.lettstyrt.no/contact_board) og velg **«generalforsamling»** i henvendelsesfeltet eller ring Usbl på telefon 22 98 38 00 for å få registrert e-postadressen og mobilnummeret du ønsker å bruke.

Usbls møteløsning innebærer ikke et video- eller telefonmøte hvor andelseierne møtes i samtid. Har du spørsmål til innkallingen/sakene (styret og forslagsstiller), kan du stille dem via [Lettstyrt](https://kollektivet.lettstyrt.no/contact_board) og velge **«generalforsamling»** i henvendelsesfeltet. Spørsmål og svar vil publiseres i «Oppslag og publiseringer» på «MIN SIDE» slik at alle kan få samme informasjon.

Det vil bli mulighet for å få en papirutgave av innkallingen og kunne stemme på papir, men styret ønsker at færrest mulige benytter seg av denne løsningen.

Se vedlagte veiledning fra Usbl.

Styret